พระราชกฤษฎีกาพระราชกฤษฎีการะเบียบข้าราชการครูกรุงเทพมหานครพ.ศ. ๒๕๒๓ ภูมิพลอดุลยเดช ป.ร.ให้ไว้ ณ วันที่ ๑๔ พฤษภาคม พ.ศ. ๒๕๒๓เป็นปีที่ ๓๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่าโดยที่เป็นการสมควรกำหนดตำแหน่งการให้ได้รับเงินเดือนและการแต่งตั้งของข้าราชการครูกรุงเทพมหานครเป็นอย่างอื่นตามที่กรุงเทพมหานครได้ทำความตกลงกับก.ก. แล้วอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทยและมาตรา ๕ วรรคสองแห่งพระราชบัญญัติระเบียบข้าราชการกรุงเทพมหานคร พ.ศ. ๒๕๑๖ ซึ่งแก้ไขเพิ่มเติมโดยพระราชบัญญัติระเบียบข้าราชการกรุงเทพมหานคร(ฉบับที่ ๒) พ.ศ. ๒๕๒๒จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑[๑]พระราชกฤษฎีกานี้เรียกว่า พระราชกฤษฎีการะเบียบข้าราชการครูกรุงเทพมหานครพ.ศ. ๒๕๒๓มาตรา ๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ตำแหน่งข้าราชการครูกรุงเทพมหานครมีดังนี้(ก)ตำแหน่งซึ่งมีหน้าที่เป็นผู้สอนในสถานศึกษาของกรุงเทพมหานคร ได้แก่ตำแหน่งดังต่อไปนี้(๑) ครู ๑(๒) ครู ๒(๓) อาจารย์ ๑(๔) อาจารย์ ๒(๕) อาจารย์ ๓ตำแหน่งใน (๑) ถึง (๔)จะมีในสถานศึกษาใดของกรุงเทพมหานครก็ได้ แต่สำหรับตำแหน่งใน (๕)จะมีได้ต่อเมื่อมีปริมาณและคุณภาพของงานสูงเป็นพิเศษตามหลักเกณฑ์ที่ ก.ก. กำหนด(ข)ตำแหน่งซึ่งมีหน้าที่เป็นผู้บริหารและให้การศึกษาในสถานศึกษาของกรุงเทพมหานคร ได้แก่ตำแหน่งดังต่อไปนี้(๑) ผู้ช่วยครูใหญ่(๒) ครูใหญ่(๓) ผู้ช่วยอาจารย์ใหญ่(๔) อาจารย์ใหญ่(๕) ผู้ช่วยผู้อำนวยการโรงเรียน(๖) ผู้อำนวยการโรงเรียน(๗)ตำแหน่งซึ่งเป็นผู้บริหารในสถานศึกษาของกรุงเทพมหานคร ที่เรียกชื่ออย่างอื่น ตามที่ ก.ก.กำหนดเทียบกับตำแหน่งใน (๑) ถึง (๖)มาตรา ๔ตำแหน่งข้าราชการครูกรุงเทพมหานครตามมาตรา ๓ (ก) และ (ข) ตำแหน่งใดจะมีในสถานศึกษาใด จำนวนเท่าใดและต้องใช้ผู้มีคุณสมบัติเฉพาะสำหรับตำแหน่งอย่างใด ให้เป็นไปตามที่ ก.ก. กำหนด โดยให้คำนึงถึงลักษณะ หน้าที่และความรับผิดชอบ ปริมาณและคุณภาพของงานทั้งนี้ ให้ ก.ก. จัดทำมาตรฐานกำหนดตำแหน่งไว้เป็นบรรทัดฐานในการกำหนดตำแหน่งข้าราชการครูกรุงเทพมหานครทุกตำแหน่งโดยแสดงชื่อของตำแหน่งหน้าที่และความรับผิดชอบของตำแหน่งลักษณะงานที่ปฏิบัติ และคุณสมบัติเฉพาะสำหรับตำแหน่งที่ผู้ดำรงตำแหน่งจะต้องมีด้วยในกรณีที่ลักษณะ หน้าที่และความรับผิดชอบ ปริมาณและคุณภาพของงาน ของตำแหน่งข้าราชการครูกรุงเทพมหานครตำแหน่งใดที่ ก.ก. กำหนดเปลี่ยนแปลงไปให้ ก.ก. พิจารณาปรับปรุงการกำหนดตำแหน่งนั้นเสียใหม่ให้เหมาะสมมาตรา ๕ ข้าราชการครูกรุงเทพมหานครจะได้รับเงินเดือนตามตำแหน่งที่ได้รับแต่งตั้งดังต่อไปนี้(ก) ตำแหน่งตามมาตรา ๓ (ก)(๑) ครู ๑ ให้ได้รับเงินเดือนระดับ๑ ถึงระดับ ๒(๒) ครู ๒ ให้ได้รับเงินเดือนระดับ๒ ถึงระดับ ๔(๓) อาจารย์ ๑ให้ได้รับเงินเดือนระดับ ๓ ถึงระดับ ๕(๔) อาจารย์ ๒ ให้ได้รับเงินเดือนระดับ๕ ถึงระดับ ๖(๕) อาจารย์ ๓ให้ได้รับเงินเดือนระดับ ๖ ถึงระดับ ๗(ข) ตำแหน่งตามมาตรา ๓ (ข)(๑) ผู้ช่วยครูใหญ่หรือตำแหน่งที่เรียกชื่ออย่างอื่นตามที่ก.ก. เทียบเท่า ให้ได้รับเงินเดือนระดับ ๒ ถึงระดับ ๔และถ้าผู้ดำรงตำแหน่งดังกล่าว ผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์๑ และดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ก. กำหนดและได้ผ่านการประเมินตามวิธีการที่ก.ก. กำหนดแล้ว ให้ผู้นั้นรับเงินเดือนระดับ ๕ได้เมื่อได้รับเงินเดือนถึงขั้นต่ำของระดับ ๕(๒) ครูใหญ่หรือตำแหน่งที่เรียกชื่ออย่างอื่นตามที่ก.ก. เทียบเท่า ให้ได้รับเงินเดือนระดับ ๓ ถึงระดับ ๕ และถ้าผู้ดำรงตำแหน่งดังกล่าวผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์๒ และดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ก. กำหนดและได้ผ่านการประเมินตามวิธีการที่ก.ก. กำหนดแล้ว ให้ผู้นั้นรับเงินเดือนระดับ ๖ได้เมื่อได้รับเงินเดือนถึงขั้นต่ำของระดับ ๖(๓)ผู้ช่วยอาจารย์ใหญ่หรือตำแหน่งที่เรียกชื่ออย่างอื่นตามที่ ก.ก. เทียบเท่า ให้ได้รับเงินเดือนระดับ ๓ถึงระดับ ๕ และถ้าผู้ดำรงตำแหน่งดังกล่าว ผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์๒ และดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ก. กำหนดและได้ผ่านการประเมินตามวิธีการที่ก.ก. กำหนดแล้ว ให้ผู้นั้นรับเงินเดือนระดับ ๖ได้เมื่อได้รับเงินเดือนถึงขั้นต่ำของระดับ ๖(๔) อาจารย์ใหญ่หรือตำแหน่งที่เรียกชื่ออย่างอื่นตามที่ก.ก. เทียบเท่า ให้ได้รับเงินเดือนระดับ ๕ ถึงระดับ ๖และถ้าผู้ดำรงตำแหน่งดังกล่าว ผู้ใดมีคุณสมบัติตรงตามคุณสมบัติเฉพาะสำหรับตำแหน่งดังกล่าวผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์ ๓ และดำรงตำแหน่งที่มีปริมาณและคุณภาพของงานสูงถึงเกณฑ์ที่ก.ก. กำหนดและได้ผ่านการประเมินตามวิธีการที่ ก.ก.กำหนดแล้วให้ผู้นั้นรับเงินเดือนระดับ ๗ ได้เมื่อได้รับเงินเดือนถึงขั้นต่ำของระดับ๗(๕)ผู้ช่วยผู้อำนวยการโรงเรียนหรือตำแหน่งที่เรียกชื่ออย่างอื่นตามที่ ก.ก. เทียบเท่าให้ได้รับเงินเดือนระดับ ๕ ถึงระดับ๖ และถ้าผู้ดำรงตำแหน่งดังกล่าวผู้ใดมีคุณสมบัติตรงตามคุณสมบัติเฉพาะสำหรับตำแหน่งอาจารย์๓ และดำรงตำแหน่งที่มีปริมาณและคุณภาพของงานสูงถึงเกณฑ์ที่ ก.ก. กำหนดและได้ผ่านการประเมินตามวิธีการที่ก.ก. กำหนดแล้ว ให้ผู้นั้นรับเงินเดือนระดับ ๗ได้เมื่อได้รับเงินเดือนถึงขั้นต่ำของระดับ ๗(๖)ผู้อำนวยการโรงเรียนหรือตำแหน่งที่เรียกชื่ออย่างอื่นตามที่ ก.ก. เทียบเท่า ให้ได้รับเงินเดือนระดับ ๗การให้ข้าราชการครูกรุงเทพมหานครได้รับเงินเดือนตามตำแหน่งตามมาตรานี้ให้นำมาตรา ๓๗ แห่งพระราชบัญญัติระเบียบข้าราชการพลเรือน พ.ศ. ๒๕๑๘ มาใช้บังคับโดยอนุโลมในกรณีที่ตำแหน่งใดได้รับเงินเดือนหลายระดับเมื่อข้าราชการครูกรุงเทพมหานคร ผู้ดำรงตำแหน่งนั้นได้รับเงินเดือนถึงขั้นต่ำของระดับถัดไปให้ผู้มีอำนาจสั่งบรรจุตามมาตรา ๔๔ แห่งพระราชบัญญัติระเบียบข้าราชการพลเรือน พ.ศ.๒๕๑๘ ซึ่งแก้ไขเพิ่มเติมโดยประกาศของคณะปฏิวัติ ฉบับที่ ๑๙ ลงวันที่ ๘ พฤศจิกายนพ.ศ. ๒๕๒๐ มีคำสั่งให้ผู้นั้นได้รับเงินเดือนในระดับถัดไป ทั้งนี้ตามหลักเกณฑ์และวิธีการในมาตรานี้มาตรา ๖ ข้าราชการครูกรุงเทพมหานครซึ่งจะได้เลื่อนขึ้นแต่งตั้งให้ดำรงตำแหน่งตามมาตรา ๓ (ก) (๓) ถึง (๕) จะต้องเป็นผู้มีผลงานตามลักษณะหน้าที่และความรับผิดชอบปริมาณและคุณภาพของงานตามหลักเกณฑ์และวิธีการที่ ก.ก. กำหนดมาตรา ๗ ในระหว่างที่ ก.ก. ยังมิได้กำหนดตำแหน่งข้าราชการครูกรุงเทพมหานครตามมาตรา ๔ ให้นำระเบียบหรือมติ ก.ก. ที่มีอยู่เดิมมาใช้บังคับไปพลางก่อน ทั้งนี้ ไม่เกินหนึ่งปีนับแต่ที่พระราชกฤษฎีกานี้ใช้บังคับมาตรา ๘ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้คือ โดยที่จำเป็นต้องกำหนดตำแหน่งการให้ได้รับเงินเดือนและการแต่งตั้งของข้าราชการครูกรุงเทพมหานครเป็นอย่างอื่นแตกต่างไปจากกฎหมายว่าด้วยระเบียบข้าราชการพลเรือนว่าด้วยการนั้นเพื่อให้มีฐานะและสิทธิเช่นเดียวกับข้าราชการครู ในกระทรวงศึกษาธิการ ซึ่งกรุงเทพมหานครได้ทำความตกลงกับก.ก. แล้ว จึงจำเป็นต้องตราพระราชกฤษฎีกานี้เลิศศักดิ์/ผู้จัดทำ๒๓ พฤศจิกายน ๒๕๕๓[๑] ราชกิจจานุเบกษาเล่ม ๙๗/ตอนที่ ๗๙/ฉบับพิเศษ หน้า ๑/๒๒ พฤษภาคม ๒๕๒๓